Laitinens beste sesong var vinteren 1995/96. Han vant fem av de første ni verdenscuprennene, og ved årsskiftet, etter seieren i Oberstdorf, ledet han både hoppuka og verdenscupen med klar margin. Under trening foran nyttårshopprennet i Garmisch-Partenkirchen falt han stygt, og brakk sju ribbein samt kragebeinet. Han ble satt utenfor i flere uker, men endte likevel på en sjetteplass i verdenscupsammendraget. Han kom aldri tilbake helt i toppen etter dette fallet, men representerte flere ganger Finland i laghopping, og var med på laget som tok sølv under VM 1997 i Trondheim.